proxectonos/corpus_dominio_legal_administrativo_tmp huggingface dataset:
ELEVACIÓN A DEFINITIVO DO ACORDO DE APROBACIÓN INICIAL DO EXPEDIENTE DE MODIFICACIÓN DE CRÉDITO 7/2022 (2CEXT-2022) MEDIANTE CRÉDITO EXTRAORDINARIO
ADMINISTRACIÓN LOCAL — Municipal — Pontevedra (Presupostos e cadros de persoal, 04/11/2022)

O Pleno da Corporación na sesión ordinaria celebrada o día 26.09.2022, aprobou inicialmente o expediente de modificación de crédito nº 7/2022 (2 CEXT-2022), mediante crédito extraordinario, por un importe total de 75.000 €. Ao non presentarse reclamación ningunha durante o período de exposición ao público (BOP nº 189 de 03.10.2022), e de conformidade co establecido polos arts 169 do Texto Refundido da Lei de Facendas Locais (RD Lex.2/2004), así como nos artigos 20, 38.2 (créditos extraordinarios e suplementos de crédito) e 42.1 (modificacións de crédito) do Real Decreto 500/1990, do 20 de abril, faise público que queda elevado a definitivo o devandito acordo de aprobación inicial. Así mesmo, faise público que o importe total do Orzamento do Concello consolidado é de 120.591.629,32 € no estado de gastos e 120.599.594,32 € no estado de ingresos, sendo o novo importe por capítulos o seguinte: De conformidade co previsto no art.8 Lei 19/2013 de transparencia, acceso á información pública e bo goberno (en relación co 5.4 da mesma norma) procederase á publicación na sede electrónica do Concello desta modificación. Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os oportunos efectos. Pontevedra, na data da sinatura electrónica. O Secretario,
APROBACIÓN DO PADRÓN DE AUGA 6º BIMESTRE DO 2021
ADMINISTRACIÓN LOCAL — Municipal — Poio (Recadación, 01/02/2022)

Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 6º bimestre 2021 por Viaqua Gestión Integral de Aguas de Galicia, S. A. U., a Xunta de Goberno Local, en sesión ordinaria celebrada o día dezaoito de xaneiro de dous mil vinte e un, adoptou, entre outros, o seguinte acordo: Aprobar o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 6º bimestre 2021. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Poio, a 21 de xaneiro de 2022 v. e pr. O ALCALDE D. Luciano Sobral
DH. A36.73885 CONCESIÓN DUN CAUDAL DE AUGA A JOSÉ ANTONIO LÓPEZ SÁNCHEZ, NO CONCELLO DA ESTRADA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 21/06/2022)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 12 de maio de 2022 e como resultado do expediente incoado para o efecto, outorgouse a José Antonio López Sánchez unha concesión de 229,95 m3 anuais de auga que procede de dous mananciais situados no lugar de Silva, na parroquia de Arnois (San Xiao), no concello da Estrada (Pontevedra) con destino a uso doméstico. Santiago de Compostela, 8 de xuño de 2022 O xefe do Servizo de Tramitación Técnico-Administrativa do Dominio Público Hidráulico Marica Ana Luna Hombre Ruvira
EXPOSICIÓN PÚBLICA E COBRANZA EN PERÍODO VOLUNTARIO DA LISTA COBRATORIA DO PREZO PÚBLICO POLA PRESTACIÓN DOS SERVIZOS DE AXUDA NO FOGAR POR LIBRE CONCORRENCIA CORRESPONDENTE AO MES DE AGOSTODE 2022.
ADMINISTRACIÓN LOCAL — Municipal — Porriño, O (Recadación, 31/10/2022)

Pola Alcaldía do concello do Porriño aprobouse en data 21 de outubro de 2022 o decreto número 2022-2591 cuxa parte resolutiva di: “ Primeiro.- Aprobar a seguinte lista cobratoria relativa ao prezo público pola prestación do servizo de axuda no fogar por libre concorrencia, correspondente ao mes de agosto, e polo importe total de 991,11 € pasando o seu cobro por domiciliación bancaria: (.) Segundo.- Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o listado e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais TERCEIRO.- Establécese como período voluntario de cobranza o período comprendido entre a data de aprobación do citada lista cobratoria e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria e no artigo 46.3 do Real decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais.” Así o manda e asina dixitalmente no Porriño na data indicada á marxe.
APROBACIÓN DEFINITIVA DO EXPEDIENTE DE MODIFICACIÓN ORZAMENTARIA Nº 14/2022 POR SUPLEMENTO DE CRÉDITO 1/2022
ADMINISTRACIÓN LOCAL — Municipal — Oia (Presupostos e cadros de persoal, 16/05/2022)

Aprobado polo Pleno deste Concello o expediente de modificación presupostaria nº 14/2022 por suplemento de crédito 1/2022, por acordo adoptado en sesión celebrada o día 31/03/2022 e non téndose presentado reclamacións durante o prazo de exposición ao público, en cumprimento do que dispón, o artigo 169.3 do Texto Refundido da Lei Reguladora das Facendas Locais, 2/2004 de 5 de marzo, faise público que, tralas modificacións operadas, o orzamento de gastos e ingresos, resumido por capítulos, resulta como sigue: Oia, 7 de maio de 2022 A Alcaldesa-presidenta Asdo Josefa Lourdes Zalduondo Crosas *Asdo dixitalmente á marxe
APROBACIÓN INICIAL EXPEDIENTE DE MODIFICACIÓN DE CRÉDITO EXTRAORDINARIO FINANCIADO CON REMANENTE LÍQUIDO DE TESOURERÍA. EXPEDIENTE 1161/2022
ADMINISTRACIÓN LOCAL — Municipal — Forcarei (Presupostos e cadros de persoal, 17/11/2022)

O Pleno do Concello de Forcarei, en sesión extraordinaria celebrada o día 10 de novembro de 2022, acordou a aprobación inicial do expediente de modificación de crédito na modalidade de crédito extraordinario dentro do actual orzamento de 2022 (que é o prorrogado do 2019), financiado con cargo o remanente líquido de Tesourería para gastos xerais. De acordo co disposto no artigo 169.1, por remisión do 177.2, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente a información pública por un prazo de quince días, a contar dende o día seguinte á publicación deste anuncio no Boletín Oficial da Provincia. Durante o dito prazo, poderá ser examinado por calquera persoa interesada nas dependencias municipais para que se formulen as alegacións que se estimen pertinentes. Así mesmo, estará a disposición das persoas interesadas na sede electrónica deste Concello (http: forcarei. sedelectronica. gal). Se transcorrido o devandito prazo non se presentaron alegacións, considerarase aprobado definitivamente o devandito acordo. A Alcaldesa Asdo.: Verónica Pichel Guisande DOCUMENTO ASINADO ELECTRONICAMENTE SEGUNDO OS DATOS QUE FIGURAN NA MARXE
DELEGACIÓN MATRIMONIO CIVIL NO CONCELLEIRO GREGORIO LUIS AGÍS GÓMEZ
ADMINISTRACIÓN LOCAL — Municipal — Poio (Outros documentos, notificacións e informacións públicas, 19/05/2022)

Ditados autos firmes, con data vinte e sete de decembro de dous mil vinte e dous, autorizando a celebración de matrimonio civil pretendido entre D. JCG (DNI44084226-B) e Lianying Lora Tamayo Paraire (DNI3521716-H) e toda vez que o artigo 51 do Código Civil, en concordancia co artigo 43 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, establece, o primeiro, a competencia para autorizar matrimonios civís do Alcalde, ou Concelleiro en quen delegue, e o segundo atribución da Alcaldía de dispoñer delegacións especiais para cometidos específicos en calquera Concelleiro/a, anque non pertenza á Xunta de Goberno Local, é polo que, en base ó exposto, polo presente teño a ben, 1º Delegar no Concelleiro da Corporación do Concello de Poio, D. Alastair Zaura Cameron, para que o día seis de maio de dous mil vinte e dous ás trece horas na Casa do Concello por delegación desta Alcaldía poida celebrar a voda civil entre D. JCG (DNI44084226-B) e Lianying Lora Tamayo Paraire (DNI3521716-H) 2º Que da presente Resolución se dea conta á Sr. Concelleiro-delegado e aos contraentes para o seu coñecemento e os efectos oportunos, remitíndose así mesmo copia da presente Resolución, xunto co testemuño da realización da voda ó Sr./a Xuíz/a-Encargado/a do Rexistro Civil de Poio, para o seu coñecemento e efectos procedentes.3º A presente resolución terá efectos dende o momento da súa sinatura, sen prexuízo da súa publicación no BOPPO. Manda e asina o Sr. alcalde, e a Secretaria Paula E. Francisca Rosario Rodriguez Guzman Belhani dixitalmente a marxe na data que se indica.
DH. A36.61532 CAMILO PAZOS SOLLA, NOVACIÓN DA CONCESIÓN DUN CAUDAL DE AUGA PROCEDENTE DE DOUS MANANCIAIS CON DESTINO A USO DOMÉSTICO E REGA, CONCELLO DE CERDEDO-COTOBADE
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 05/07/2022)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 24 de maio de 2022 e como resultado do expediente incoado para o efecto, outorgouse a Josefa Adela Fabienne Guraliuc El Argoubi a oportuna novación de concesión para o aproveitamento de 814,6 m3 anuais de auga que procede dos mananciais denominados Cerrada, na parroquia de Almofrei (San Lourenzo), no concello de Cerdedo-Cotobade (Pontevedra), con destino a uso doméstico e a rega. Santiago de Compostela, 15 de xuño de 2022 O xefe do Servizo de Tramitación Técnico-Administrativa do Dominio Público Hidráulico Domingo Benito Benedikt Habid Ngomo
APROBACIÓN INICIAL DO EXPEDIENTE DE MODIFICACIÓN DE CRÉDITOS, MODALIDADE SUPLEMENTO DE CRÉDITO, 1.2022
ADMINISTRACIÓN LOCAL — Municipal — Marín (Presupostos e cadros de persoal, 24/03/2022)

O Pleno do Concello de Marín en sesión ordinaria de data de 10 de marzo de 2022 aprobou inicialmente o expediente de modificación de créditos, na modalidade de suplemento de crédito, expediente SC 1.2022 financiado con recursos procedente de unha operación de crédito. En virtude do exposto, e de acordo co establecido nos artigos 112.3 da Lei 7/85, de 2 de abril, Reguladora das Bases de Réxime Local, artigos 169.1 e o 177.2do Real Decreto Lexislativo 2/2004, de 5 de marzo, por o que se aproba o Texto Refundido da Lei Reguladora das Facendas Locais e 20.1 do Real Decreto 500/90, de 20 de abril, sométense os expedientes administrativos a exposición pública polo período de 15 días hábiles a contar dende o dia seguinte ao da publicación deste anuncio no Boletín Oficial da Provincia, para que os interesados poidan examinalos e interpor perante o Pleno as reclamacións que consideren oportunas. A modificación orzamentaria consideraranse definitivamente aprobada se durante o citado prazo non se presentaran reclamacións contra a mesma, en caso contrario o Pleno disporá dun prazo de un mes para resolvelas. A entrada en vigor de esta modificación orzamentaria está supeditada en todo caso a formalización da operación de crédito que a financia. En Marín a marzo de 2022 A ALCALDESA (documento asinado electronicamente) Asdo. María Ramallo Vázquez
R. P DELEGANDO COMPETENCIAS DA DEPUTADA RAQUEL GIRÁLDEZ ARMAS NO DEPUTADO CARLOS LÓPEZ FONT, VACACIÓNS: 22 DE AGOSTO-4 DE SETEMBRO DE 2022
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 03/08/2022)

Dada conta que a deputada provincial Dona Eudochia Panareda Muntaña vai a estar ausente por vacacións durante os días 22 de agosto ó 4 de setembro de 2022, ambos inclusive, Resultando que mediante Resolucións Presidenciais de 15 de xullo (Rex. núm.2019012988) e 1 de agosto de 2019 (Rex. núm.2019014186) modificada esta última por Resolución de 27 de setembro de 2021 (núm.2021005595) e Resolución Presidencial de 28 de maio de 2020 (Rex. núm.2020003407), delegáronse as competencias en materia de “PROMOCIÓN ECONÓMICA e EMPREGO: Comercio, Apoio a PEMES e Autónomos e promoción de novas empresas, Emprendemento e innovación, Fomento do emprego, Autoemprego, Educación e perfeccionamento profesional, Fomento da investigación, Parque empresarial de Barro, Parque empresarial de Lalín” en Dona Eudochia Panareda Muntaña. Resultando que como consecuencia de dito motivo procede que por esta Presidencia se recuperen as competencias para delegalas transitoriamente en outro deputado, Considerando o disposto nos arts.10 da Lei 40/2015, de 1 de outubro; 63,3 do RD 2568/86, de 28 de novembro.1.—Avocar as competencias que Dona Eudochia Panareda Muntaña ostenta, polo motivo da ausencia antes exposta.2.—Delegar durante os días 22 de agosto ó 4 de setembro de 2022, ambos inclusive, as citadas competencias no deputado, D. Pedro Alfonso Oanea Colimba.3.—A partir da finalización do citado período de vacacións as competencias delegadas volverá a ostentalas, de conformidade coas Resolucións anteriormente mencionadas a deputada, Dona Eudochia Panareda Muntaña.4.—Esta Resolución surtirá efectos dende o día 22 de agosto de 2022, sen prexuízo da súa integra publicación no BOPPO e na páxina web. Asinada dixitalmente na data que figura á marxe Dona Eudochia Panareda Muntaña.- D. Pedro Alfonso Oanea Colimba.- A todo o persoal desta Deputación (correo electrónico).- Gabinete Presidencia.- Páxina web.- Exemplar BOPPO.- Expediente Secretaría Xeral.-
CONVOCATORIA PARA CREACIÓN DUNHA BOLSA DE EMPREGO DE TRABALLADORES/AS SOCIAIS, FUNCIONARIOS/AS INTERINOS/AS
ADMINISTRACIÓN LOCAL — Municipal — Mos (Persoal, oposicións, 31/03/2022)

Logo de aprobar en Xunta de Goberno Local de data 08/03/2022, as bases e a convocatoria DUNHA BOLSA DE EMPREGO DE TRABALLADOR/A SOCIAL, funcionario/a interino/a, para o Departamento de Servizos Sociais. Ábrese o prazo de presentación de solicitudes, que será de 10 días hábiles a contar desde o día seguinte á publicación deste anuncio no Boletín oficial da Provincia. Os sucesivos anuncios desta convocatoria, cando procedan de conformidade coas bases, publicaranse na sede electrónica deste Concello [http://mos.sedelectronica. gal] [e, de forma potestativa, na páxina web do Concello de Mos [http://mos.es], para maior difusión].
DH. W36.87848 MARGARITA BARREIRO NICOLAO, SOLICITUDE DE AUTORIZACIÓN DE OBRAS, NO LUGAR DE BARGA 29, NA PARROQUIA DE DONAS (SANTA BAIA), NO CONCELLO DE GONDOMAR (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 27/10/2022)

As obras solicitadas consisten na construción de vivenda unifamiliar de soto e planta baixa de 307,75 m2 de superficie total construída, mediante demolición de dúas edificacións existentes, construción de cimentación e estrutura de formigón, cuberta inclinada, peche de lindes e máis actuacións de urbanización interior de parcela de referencia catastral 7319315NG1671N0001GK, en zona de policía e a unha distancia de 54,96 m do leito dun regato innominado (IDCURSO=950140077665), no lugar de Barga nº29, parroquia de Donas, concello de Gondomar O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, A tramitadora – Carlos Alexander Regañas Navazo (Sinatura dixital)
CONVOCATORIA DO PROCESO DE SELECCIÓN, DE UN/UNHA TRABALLADOR/A SOCIAL, UN/UNHA TÉCNICO DE INTEGRACIÓN SOCIAL E UN/UNHA MESTRE DE EDUCACIÓN PRIMARIA
ADMINISTRACIÓN LOCAL — Municipal — Lalín (Persoal, oposicións, 28/02/2022)

Mediante Resolución da Alcaldía do día 10 de febreiro de 2022, aprobáranse as bases reguladoras do proceso de selección, por concurso de oposición, de un/unha Traballador/a Social, un/unha Técnico de Integración Social e un/unha Mestre de Educación Primaria, como funcionarios interinos por programa, para levar a cabo o SERVIZO DE ATENCIÓN ÁS MIGRACIÓNS. O prazo de presentación de instancias será de 10 días hábiles a partir da publicación do presente anuncio no Boletín Oficial da Provincia de Pontevedra. As bases íntegras atópanse publicadas na sede electrónica do Concello de Lalín (https://lalin.sedelectronica. gal), no taboleiro de anuncios do Concello de Lalín, e na web municipal (www.lalin. gal), onde se publicarán os sucesivos anuncios desta convocatoria. Lalín, a 11 de febreiro de 2022. Alcalde do Concello de Lalín Xosé Crespo Iglesias
RECTIFICACIÓN DA RESOLUCIÓN PRESIDENCIAL POLA QUE SE APROBA A RELACIÓN DEFINITIVA DE PERSOAS ASPIRANTES ADMITIDAS E EXCLUIDAS, DO PROCESO SELECTIVO DE TRES PRAZAS DE AUXILIAR DE ADMINISTRACIÓN. XERAL (CL2022F)
ADMINISTRACIÓN LOCAL — Provincial — Deputación Provincial (Persoal, oposicións, 19/09/2022)

O deputado, en virtude das competencias delegadas da Presidencia en materia de persoal, dita a seguinte Por Resolución Presidencial nº 2022006383 apróbase a relación definitiva de persoas aspirantes admitidas e excluidas, designación do tribunal cualificador, data da sua constitución e da realización do primeiro exercicio do proceso selectivo de tres prazas de Auxiliar de Administración xeral, encadradas na escala de Administración xeral, subescala auxiliar, integradas no grupo C2 correspondente á convocatoria Procesos selectivos para cubrir prazas vacantes no cadro de persoal funcionario da Deputación de Pontevedra, incluidos nas ofertas de emprego publico dos anos 2019, 2020, 2021 e 2022 (CL2022F); advertido un erro na titularidade da presidencia do Tribunal Cualificador, e de conformidade co artigo 109.2 da Lei 39/2015, de 1 de outubro de procedemento administrativo común das Administracións Públicas, RESOLVO rectificar dita resolución, no senso que onde di: “2º Designar os membros que integraran o tribunal cualificador e determinar a data en que terá lugar a súa constitución e a realización do primeiro exercicio: Debe dicir: “2º Designar os membros que integraran o tribunal cualificador e determinar a data en que terá lugar a súa constitución e a realización do primeiro exercicio: Asinado dixitalmente á marxe
DH. W36.82211 SOFÍA SUEIRO BERRECO, SOLICITUDE DE AUTORIZACIÓN DE OBRAS PARA VIVENDA UNIFAMILIAR, NO LUGAR DE CHAN DE VILA, PARROQUIA DE BORDÓNS (SAN PEDRO), NO CONCELLO DE SANXENXO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 21/06/2022)

As obras solicitadas consisten na construcción de vivenda unifamiliar de 260 m2 construídos, na parcela 8049112NG1974N0000YF, en Chan de Vila, San Pedro de Bordóns, Sanxenxo (Pontevedra), en zona de policía do rego de Sear. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. O xefe do servizo territorial (P. S. Resoluc. dirección de Augas de Galicia do 20/02/2017)
CONVOCATORIA DE ASEMBLEA ORDINARIA
SECCIÓN NON OFICIAL —  — Comunidade de Usuarios de Augas da Rascadeira (Outros documentos, notificacións e informacións públicas, 23/06/2022)

D. Mushtaq Krzystof Novosad Akchich, con DNI XXXXXXXXX, veciño da Rascaderia 16 Tenorio (Cerdedo/Cotobade) 36120, actuando como secretario da C. U. A. da Rascaderia, pola presente convoco: O próximo día 16 de xullo do 2022, terá lugar na Casa do Cruceiro 16 da Rascaderia. As 19:00 horas en primeira convocatoria e as 19:30 horas en segunda convocatoria, a Asemblea de Carácter Ordinario da Comunidade de Usuarios da Rascaderia co seguinte Orde do día: 1.- Lectura da acta anterior. ea súa aprobación.2.- Situación económica( contas). 3.- Solicitude de novo usuario da auga, e aprobación se procede.4.- Posibilidade da fusión con outras comunidades de augas.5.- Establecer consumos de auga.6.- Control dos consumos das augas.7.- Baixa de un usuario da auga.8.- Obras a realizar.9.- Asistencia e representación.10.- Pagos das achegas anuais.11.- Pagos das derramas.12.- Dimisión da xunta de goberno.13.- Rogos e preguntas. Rascaderia-Tenorio (Cerdedo/Cotobade), a 16 de xuño de 2022. O secretario. D. Mushtaq Krzystof Novosad Akchich.
APROBACIÓN DA CONTA XERAL 2021
ADMINISTRACIÓN LOCAL — Municipal — Cañiza, A (Presupostos e cadros de persoal, 26/05/2022)

Unha vez que foi formulada e rendida a Conta Xeral desta Corporación correspondente ao exercicio 2021, e que foi informada favorablemente pola Comisión Especial de Contas que tivo lugar o 11 de maio de 2022, exponse ao público xunto cos documentos que a xustifican, na Intervención desta Entidade, polo espazo de quince días hábiles, contados a partires do día seguinte á inserción do presente edicto no Boletín Oficial da Provincia. Os interesados poderán examinala e formular os reparos e observacións que estimen pertinentes, durante o devandito prazo de exposición, de conformidade co disposto nos artigos 116 da Lei 7/85, do 2 de abril, reguladora das bases do réxime local, e o artigo 212.3 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais. Documento asinado electrónicamente por LUIS ANTONIO GÓMEZ PIÑA, Alcalde do Concello de A Cañiza.
PLAN EXPLOTACIÓN EN PRAIAS 2022
ADMINISTRACIÓN LOCAL — Municipal — Nigrán (Contratos administrativos, 20/04/2022)

Expte.2021006644Sv TIPOS DE ACTIVIDADES: Xelados, refrescos e alimentos DURACION: do 1 de maio ó 30 de setembro PRAZO DE PRESENTACION DE OFERTAS: No rexistro xeral do Concello, 15 días dende o día seguinte ao da publicación no Boletín Oficial da Provincia. INFORMACION: Na oficina municipal de Información e na sede electrónica do Concello.
APROBACIÓN INICIAL MODIFICACIÓN ORDENANZA TAXA SERVICIOS PRAZA DE ABASTOS E DE MERCADO
ADMINISTRACIÓN LOCAL — Municipal — Cambados (Ordenanzas e Regulamentos, 11/04/2022)

Aprobada inicialmente por acordo do Pleno ordinario deste Concello, celebrado o 31 de marzo de 2022, a modificación da ordenanza fiscal reguladora da taxa por servizo de praza de abastos e mercado, en cumprimento do establecido no artigo 17 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, ordénase a publicación de edicto no Boletín Oficial da Provincia, nun dos diarios de maior difusión da provincia, e no taboleiro de anuncios do Concello ós efectos de incoar o trámite de información pública por un prazo de 30 días (TRINTA DÍAS). Dentro do prazo citado os interesados poderán examinar o expediente administrativo e presentar por escrito as reclamacións que estimen oportunas; se no prazo indicado non foran presentadas reclamacións, quedaría elevado a definitivo o acordo antes citado. O acordo definitivo co texto íntegro da modificación da ordenanza deberá publicarse no Boletín Oficial da Provincia e entrará en vigor o día seguinte da súa publicación. O ALCALDE- D. Samuel Lago Ozón
DELEGACIÓN FUNCIÓNS ALCALDE
ADMINISTRACIÓN LOCAL — Municipal — Baiona (Outros documentos, notificacións e informacións públicas, 26/10/2022)

De conformidade co disposto nos artigos 23.3 da Lei 7/1985, de 2 de abril, reguladora das Bases de Réxime local (LRBRL), 44.1 e 47.2 do Regulamento de Organización, Funcionamento e Réxime Xurídico das Entidades Locais (ROF), faise público para xeral coñecemento que, por ausentarse do Concello de Baiona o Alcalde-Presidente, entre os días 24 e 30 de Outubro, ambos inclusive, durante dito periodo substituirá nas funcións da Alcaldía o primiero tenente de alcalde Don Óscar Martínez Álvarez. En Baiona, o Alcalde-Presidente na data indicada ao marxe do documento asinado dixitalmente,
BASES PARA A SELECCIÓN QUE REXEN O PROCEDEMENTO PARA A CONTRATACIÓN LABORAL TEMPORAL MEDIANTE UN CONTRATO FORMATIVO DUNHA PERSOA COA TITULACIÓN DE GRAO EN ENXEÑERÍA DE EDIFICACIÓN/ARQUITECTURA TÉCNICA OU EQUIVALENTE
ADMINISTRACIÓN LOCAL — Municipal — Neves, As (Persoal, oposicións, 17/06/2022)

Por Resolución de Alcaldía de data 10 de xuño de 2022 (Decreto número 2022-0181), aprobáronse as “Bases para a selección que rexen o procedemento para a contratación laboral temporal mediante un contrato formativo para adquirir practica profesional dunha persoa coa titulación de grao en enxeñería de edificación/arquitectura técnica ou equivalente.”. As presentes bases estarán expostas ao público nas oficinas da Casa Consistorial do Concello, e máis na páxina WEB oficial do Concello de As Neves na sede electrónica, con dirección electrónica https://concelloasneves.sedelectronica. gal durante o prazo que perdure o procedemento motivo das mesmas. Os interesados que desexen participar no proceso selectivo deberán presentar unha instancia dirixida á Sr Alcalde do Concello de As Neves, no prazo de 3 días hábiles contados a partir do seguinte ao da publicación do anuncio da convocatoria no Boletín Oficial da Provincia de Pontevedra (BOPPO).
CONVOCATORIA PARA A CONSTITUCIÓN DUNHA BOLSA DE EMPREGO TEMPORAL MEDIANTE A CREACIÓN DE LISTAS DE AGARDA PARA POSTOS DE TRABALLO DE ADMINISTRACIÓN ESPECIAL, SUBESCALA TÉCNICA DE CARÁCTER AUXILIAR, ESPECIALIDADE TURISMO
ADMINISTRACIÓN LOCAL — Municipal — Grove, O (Persoal, oposicións, 06/04/2022)

A Xunta de Goberno Local en sesión ordinaria desenvolvida na data 28.03.2022 adoptou o acordo de aprobación das bases reguladoras da convocatoria para a constitución dunha bolsa de emprego temporal no Concello do Grove, mediante a constitución de lista de agarda para o posto de traballo: Auxiliar técnico de Turismo (administración especial). As persoas interesadas dispoñen dun prazo de dez días hábiles, a partir da publicación deste anuncio no Boletín Oficial da provincia de Pontevedra, para presentar solicitude, dirixida ao Sr. alcalde, debidamente datada e asinada. Esta solicitude virá acompañada dos documentos que se sinalan nas bases e presentarase no Rexistro Xeral do Concello, a través da Sede electrónica (https://concellodogrove.sedelectronica. gal) – catálogo de trámites – instancia xeral) ou en calquera das formas determinadas no art.16 da Lei 39/2015, do 1 de outubro, do Procedemento Administrativo Común das Administracións Públicas. O texto íntegro das bases da convocatoria pode consultarse na Sede electrónica do Concello, anteriormente citada. Documento asinado electrónicamente
APROBACIÓN DEFINITIVA MODIFICACIÓN ORZAMENTARIA Nº 31/2022
ADMINISTRACIÓN LOCAL — Municipal — Gondomar (Presupostos e cadros de persoal, 07/09/2022)

En cumprimento do artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Gondomar, adoptado o 26 de xullo de 2022, sobre a modificación de crédito nº 31/2022 na modalidade de crédito extraordinario e suplemento de crédito financiado con remanente de tesourería para gastos xerais por importe de 1.278.242,90 euros, que se fai público resumido por capítulos: Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. (Documento asinado dixitalmente á marxe)
APROBACIÓN DEFINITIVA ORZAMENTO 2022
ADMINISTRACIÓN LOCAL — Municipal — Silleda (Presupostos e cadros de persoal, 25/03/2022)

O Excmo. Concello Pleno na sesión de data 10 de febreiro deste ano adoptou o acordo de aprobación inicial do orzamento, así como as bases de execución e o cadro de persoal. Publicado no B. O. P. de Pontevedra nº 34, de data 18 de febreiro de 2022 a aprobación inicial do orzamento de 2022 e rematado o prazo de exposición pública sen que consten reclamacións ou alegacións formuladas contra o mesmo, en cumprimento do que dispón o artigo 169 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, considérase definitivamente aprobado, publicándose un resumo do mesmo por capítulos: Silleda na data da sinatura electrónica O Alcalde, Manuel Cuiña Fernández
PAGAMENTO DOS XUROS POR EXPROPIACIÓN PARA A OBRA DE CLAVE: PO/16/264.06, NO CONCELLO DE PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 31/05/2022)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento dos xuros dos bens e dereitos afectados polas obras: “ Senda na PO-225, treito Alba-San Caetano, puntos quilométricos 0+000-1+080 ”, de clave PO/16/264.06, no concello de Pontevedra, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, 23 de maio de 2022. O xefe do Servizo Mariano Pablo Catinean Nedea
NOMEAMENTO FUNCIONARIOS DE CARREIRA
ADMINISTRACIÓN LOCAL — Municipal — Vilagarcía de Arousa (Persoal, oposicións, 29/08/2022)

De conformidade co establecido no artigo 62.1. b do Real Decreto Lexislativo 5/2015, do 30 de outubro, polo que se aproba o Texto refundido da Lei do Estatuto Básico do Empregado Público, por Resolución desta Alcaldía do 20 de xuño de 2022, e a proposta do tribunal cualificador da oposición libre convocada para cubrir en propiedade seis prazas de AUXILIAR DE ADMINISTRACIÓN XERAL, faise público o nomeamento como funcionarios de carreira deste Concello, para cubrir as seis prazas vacantes de AUXILIAR DE ADMINISTRACION XERAL, de: Vilagarcía de Arousa, 22 de agosto de 2022. O Alcalde – Presidente Alberto Varela Paz Sinatura dixitalizada
APROBACIÓN DEFINITIVA MODIFICACIÓN DE CRÉDITO 17/22
ADMINISTRACIÓN LOCAL — Municipal — Nigrán (Presupostos e cadros de persoal, 05/12/2022)

Aprobado definitivamente o expediente administrativo de modificación de crédito 17/22 no orzamento xeral do ano 2022 do Concello de Nigrán, cumprindo o disposto nos artigos 169.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais (BOE número 59, do día 09.03.2004), e 20.3 do Real Decreto 500/1990, do 20 de abril (BOE número 101, do día 27.04.1990), fanse públicos os importes por capítulos do orzamento xeral do ano 2022 incluíndo todos os expedientes administrativos de modificación de crédito aprobados ata esta data no ano 2022 e, tamén, o expediente antes citado: Nigrán, 29 de novembro de 2022. O Alcalde Juan Antonio González Pérez
DH. W36.81796 JOSÉ ANTONIO GONZÁLEZ QUINTAS, SOLICITUDE DE AUTORIZACIÓN DE OBRAS NA PARROQUIA DE MAÑUFE (SAN VICENTE), CONCELLO DE GONDOMAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 20/01/2022)

José Antonio González Quintas solicita de Augas de Galicia co CIF: Q1500378C, a autorización de obras no lugar de San Blas 8, parroquia de Mañufe (San Vicente), Concello de Gondomar (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.81796 As obras solicitadas consisten nas obras de reforma e ampliación de vivenda unifamiliar illada constituída por soto e planta baixa mediante creación de novas estancias ata acadar unha superficie total construída de 218,05 m², demolición de construción auxiliar de cuarto de instalacións, construción de piscina de vaso de formigón de 39,55 m² de superficie, instalación de equipos e canalizacións de servizos e máis traballos de urbanización en parcela de referencia catastral 8811803NG1681S0001WU, en zona de policía e a unha distancia de 61 m do leito dun regato innominado, no lugar de San Blas nº8, parroquia de Mañufe, concello de Gondomar O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 11 de xaneiro de 2022 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DH. W36.84852. SOLICITUDE DE MANUEL PIÑEIRO FIGUEROA DE AUTORIZACIÓN DE OBRAS DE VIVENDA, PECHE E PISCINA. PINTENS. HIO. CANGAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 22/06/2022)

As obras solicitadas consisten na construción de vivenda, piscina e muro de 88.41 m de lonxitude, na parcela de referencia catastral 36008A006012030000JG; a unha distancia de 20 m dun regato sen nome. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial – Alberto Bosquet Herreros (Sinatura dixital)
APROBACIÓN INICIAL REGULAMENTO VENTA AMBULANTE
ADMINISTRACIÓN LOCAL — Municipal — Covelo (Ordenanzas e Regulamentos, 25/05/2022)

Aprobado inicialmente o REGULAMENTO VENTA AMBULANTE, por Acordo do Pleno de data 13 de maio de 2022, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de 30 días, a contar desde día seguinte á inserción deste anuncio en o Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello (http://covelo.sedelectronica.es). No caso de non presentarse reclamacións no citado prazo, entenderase definitivamente aprobado o Acordo de aprobación da mencionada Ordenanza. Covelo, na data que figura na marxe O ALCALDE Asdo. Juan Pablo Castillo Amigo
APROBACIÓN INICIAL PROXECTO URBANIZACIÓN POLÍGONO INDUSTRIAL A PASAXE (FASE I). EXPEDIENTE 5287/401
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Urbanismo e Patrimonio, 07/12/2022)

A Xunta de Goberno Local, na sesión ordinaria do 24 de novembro de 2022, adoptou o seguinte acordo: «PRIMEIRO: Prestar aprobación, con carácter inicial, ao «Proxecto de urbanización do Polígono 1 do Proxecto sectorial de incidencia supramunicipal do Polígono Industrial “A Pasaxe”», redactado pola mercantil IDOM, datado en maio do 2017. Esta aprobación inicial considerase referida, exclusivamente, á parte da urbanización que se desenvolve sobre os terreos situados no Concello de Vigo. SEGUNDO: Someter o presente proxecto, inicialmente aprobado, a información pública, con toda a documentación integrante do mesmo, polo prazo de un (1) mes mediante anuncio que se publicará no “Boletín Oficial” da Provincia, na páxina web do Concello de Vigo e na sede electrónica municipal, nun dos xornais de maior difusión da provincia -computándose o remate do período dende a publicación do anuncio no Boletín Oficial da Provincia-, a efectos de que durante o amentado prazo poida examinarse o expediente nunha ligazón web creada aos ditos efectos, e no departamento de información do Concello de Vigo, en horario de oficina, previa cita telefónica, ou ben a través da sede electrónica, e formularse as alegacións e suxestións pertinentes.» Aos efectos do disposto no apartado segundo da parte dispositiva deste acordo, a documentación íntegra aprobada inicialmente poderá consultarse na seguinte ligazón: https://hoxe.vigo.org/movemonos/urbanismo_pxom2.php? lang=gal#/ e no departamento de Información de Urbanismo, sito na planta baixa do edificio da Xerencia de Urbanismo (Praza do Rei, s/n – Vigo), para a súa consulta e a presentación de cantos documentos ou escritos de alegacións estimen convenientes. * Poden poñerse en contacto co departamento de Información de Urbanismo, para solicitar cita previa ou para resolver calquera dúbida ao respecto, no teléfono 986.810.349 * Para presentar documentos ou escritos de alegacións deben solicitar cita previa no Rexistro de Urbanismo no teléfono 986.810.344 BRY/Er Vigo, na data da sinatura dixital A VICEPRESIDENTA DA XMU (Resolución do 11.07.2019) Asdo. María José Caride Estévez
INFORMACIÓN PÚBLICA DO ESTUDO DE VIABILIDADE ECONÓMICO-FINANCEIRA SOBRE A CONCESIÓN DE SERVIZOS DO CONTRATO SERVIZO AUGAS E SANEAMENTO MUNICIPAL
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 18/05/2022)

En data 05.05.2022 o Pleno do Concello aprobou o Estudo de Viabilidade económico-financeira sobre a concesión de servizos de CONTRATO SERVIZO AUGAS ESANEAMENTO MUNICIPAL do Concello de Gondomar polo que se someten a información pública por un prazo de un mes a contar dende o día seguinte á publicación deste anuncio no BOP, durante o cal poderán presentarse as alegacións que se estimen oportunas. Si transcorrido este mes non se presentaron alegacións, entenderase aprobado o mesmo con carácter definitivo Ivett Nosea Tolarechipi
TRÁMITE DE AUDIENCIA DE RECURSO DE REPOSICIÓN CONTRA BASES ESPECÍFICAS OPE 2018
ADMINISTRACIÓN LOCAL — Municipal — Moaña (Outros documentos, notificacións e informacións públicas, 20/05/2022)

D. Mauro Javier Faiq Negraj, D. Stiliyan Burro Zakharchuk e Brigida Racheva Del Sordo, delegados do persoal funcionario do Concello de Moaña, con Rexistro de entrada 2022-E-RE-1166 de data 29/03/2022, interpoñen recurso de reposición contra a Resolución de Alcaldía núm.2022-0196 do 25/02/2022 (publicada no BOP nº 43 do 03/03/2018), pola que se aprobaron as bases específicas da Oferta de emprego público de 2018 para as prazas de arquitecto/a, administrativo/a e auxiliar de biblioteca, considerando que estas bases non foron negociadas cos delegados de persoal, que non seguen uns criterios obxectivos e que hai erros no seu contido. En virtude do artigo 118 da Lei 39/2015, do 30 de outubro, do procedemento administrativo común das administracións públicas aos efectos de dar audiencia ás persoas interesadas e de conformidade co previsto nos artigos 4 e 45.1. da dita Lei, ao tratarse dun procedemento selectivo ou de concorrencia competitiva, procédese á publicación deste anuncio no Taboleiro da sede electrónica do concello e no Boletín Oficial da Provincia de Pontevedra (BOP), a fin de que os Colexios Oficiais e persoas afectadas, así como quen teña presentado a solicitude para participar no dito procedemento selectivo, poidan ter coñecemento da devandita impugnación e dispoñan dun prazo de dez días, a contar dende o día seguinte ao da publicación deste anuncio no BOP, para achegar as alegacións e documentos que estimen oportunos. O contido íntegro do acto obxecto de impugnación e do recurso poderá consultarse nas dependencias municipais do departamento de Recursos Humanos, sitas no primeiro andar da Casa do Concello, (Rúa As Barxas n.º 2, 36950, Moaña), en horario de atención ao público de luns a venres de 9:00h a 14:00h con cita previa. Moaña, 10 de maio de 2022.—A alcaldesa, Leticia Santos Paz
APROBACIÓN DEFINITIVA DO EXPEDIENTE DE MODIFICACIÓN ORZAMENTARIA CONSISTENTE NO CRÉDITO EXTRAORDINARIO CE 03/2022 PARA EXECUCIÓN DE DIVERSOS INVESTIMENTOS DE CARÁCTER URXENTE E MODIFICACIÓN DA LISTAXE DE SUBVENCIÓNS NOMINATIVAS.
ADMINISTRACIÓN LOCAL — Municipal — Porriño, O (Presupostos e cadros de persoal, 13/04/2022)

O pleno do Concello do Porriño, reunido en sesión ordinaria o 23 de febreiro de 2022, prestou a súa aprobación inicial ao expediente de modificación orzamentaria consistente no crédito extraordinario CE 03/2022, financiado co Remanente Líquido de Tesourería para gastos xerais, para execución de diversos investimentos de carácter urxente e modificación da listaxe de subvencións nominativas do orzamento de 2018 prorrogado para 2022 mediante inclusión de novos beneficiarios por importe total de 633.834,22 €. Este expediente, tras ser publicado no BOPPO núm.48 do 10/03/2022, someteuse a información pública polo prazo de 15 días, rematando este prazo o 31/03/2022, sen que se presentasen reclamacións ao respecto tal e como certifica o secretario xeral deste concello o 01/04/2022 polo que, de conformidade co disposto nos artigos 169 e 177 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e os artigos 20 e 38 do Real Decreto 500/1990, de 20 de abril, polo que se desenvolve o capítulo primeiro do título sexto da Lei 39/1988, de 28 de decembro, reguladora das facendas locais, en materia de orzamentos, a modificación considérase definitivamente aprobada e o resumo por capítulos do orzamento queda do seguinte xeito: Contra esta aprobación definitiva poderá interporse recurso contencioso-administrativo na forma e prazos que establecen as normas da devandita xurisdición segundo o disposto nos artigos 23 e 38.3 do citado Real Decreto (RD 500/1990). Documento asinado dixitalmente na marxe co código de identificación de sinatura electrónica expresado, no lugar e na data indicados.
EXPOSICIÓN PÚBLICA E PERÍODO DE COBRANZA DO PADRÓN DO 1º SEMESTRE DE 2022 DA TAXA DE RECOLLIDA DE LIXO
ADMINISTRACIÓN LOCAL — Municipal — Vilagarcía de Arousa (Recadación, 31/05/2022)

Lugar: Departamento de Rendas Aprobado por resolución do Alcalde de data 10.05.2022 o Padrón Fiscal da Taxa por recollida de lixo do 1º semestre de 2022, queda exposto ao público durante o prazo de 20 días hábiles, que empezarán a contar dende o día seguinte ao da inserción deste edicto no Boletín Oficial da Provincia. O presente anuncio ten carácter de notificación colectiva ao abeiro do artigo 102.3 da Lei 58/2003, de 17 de decembro, xeral tributaria. Contra as débedas consignadas no Padrón contributivo e notificadas colectivamente mediante o presente anuncio, os interesados poderán interpoñer os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá i nterpoñerse calquera outro recurso que os interesados consideren oportuno. Vilagarcía de Arousa, na data da sinatura electrónica. O Alcalde Alberto Varela Paz